CELEX: 32021D0260
Language: ro
Date: 2021-02-11 00:00:00
Title: Decizia de punere în aplicare (UE) 2021/260 a Comisiei din 11 februarie 2021 de aprobare a măsurilor naționale menite să limiteze impactul anumitor boli ale animalelor acvatice în conformitate cu articolul 226 alineatul (3) din Regulamentul (UE) 2016/429 al Parlamentului European și al Consiliului și de abrogare a Deciziei 2010/221/UE a Comisiei [notificată cu numărul C(2021) 773] (Text cu relevanță pentru SEE)

19.2.2021   
               
               
                  RO
               
               
                  Jurnalul Oficial al Uniunii Europene
               
               
                  L 59/1
               
            
         DECIZIA DE PUNERE ÎN APLICARE (UE) 2021/260 A COMISIEI
         din 11 februarie 2021
         de aprobare a măsurilor naționale menite să limiteze impactul anumitor boli ale animalelor acvatice în conformitate cu articolul 226 alineatul (3) din Regulamentul (UE) 2016/429 al Parlamentului European și al Consiliului și de abrogare a Deciziei 2010/221/UE a Comisiei
         
            
               [notificată cu numărul C(2021) 773]
            
         
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/429 al Parlamentului European și al Consiliului din 9 martie 2016 privind bolile transmisibile ale animalelor și de modificare și de abrogare a anumitor acte din domeniul sănătății animalelor („Legea privind sănătatea animală”) (1), în special articolul 226 alineatul (3),
         întrucât:
         
                     (1)
                  
                  
                     Directiva 2006/88/CE a Consiliului (2) stabilește, printre altele, cerințele de sănătate animală care se aplică în cazul introducerii pe piață, importului și tranzitului animalelor de acvacultură și produselor obținute din acestea, măsurile preventive minime care au în vedere creșterea nivelului de sensibilizare față de bolile animalelor de acvacultură și măsurile minime de combatere care urmează să fie puse în aplicare în cazul suspectării sau dovedirii prezenței unui focar al uneia dintre bolile animalelor de acvacultură. Directiva în cauză este abrogată prin Regulamentul (UE) 2016/429 cu efect de la 21 aprilie 2021.
                  
               
                     (2)
                  
                  
                     Articolul 9 alineatul (1) litera (d) din Regulamentul (UE) 2016/429 se referă la normele de control care se aplică bolilor listate în cazul cărora sunt necesare măsuri care să prevină răspândirea lor, fie la intrarea în Uniune, fie ca urmare a circulației între statele membre.
                  
               
                     (3)
                  
                  
                     Acvacultura Uniunii este extrem de diversă în ceea ce privește speciile cultivate și sistemele de producție utilizate în statele membre și este probabil ca această diversitate să crească în timp. În consecință, anumite boli care nu sunt enumerate la articolul 9 alineatul (1) litera (d) din Regulamentul (UE) 2016/429 pot fi totuși relevante pentru anumite state membre, fie pentru că specia este prezentă în statele membre respective, fie din cauza tipului de metode de producție acvicolă utilizate în statele membre respective. În cazul în care o boală, alta decât o boală listată, astfel cum este menționată la articolul 9 alineatul (1) litera (d) din Regulamentul (UE) 2016/429, constituie un risc semnificativ pentru sănătatea animalelor acvatice în statele membre respective, statele membre pot adopta, pentru a controla răspândirea bolii, măsuri naționale în temeiul articolului 226 alineatul (1) din regulamentul respectiv, cu condiția ca aceste măsuri să fie adecvate și necesare pentru obiectivele care trebuie îndeplinite.
                  
               
                     (4)
                  
                  
                     Pentru a se asigura că măsurile naționale propuse de un stat membru sunt adecvate și necesare, Comisia trebuie să fie notificată în prealabil cu privire la orice măsuri care ar putea afecta circulația animalelor acvatice între statele membre, astfel încât măsurile să poată fi aprobate sau, dacă este necesar, modificate.
                  
               
                     (5)
                  
                  
                     Anumite state membre au primit aprobarea de a adopta măsuri naționale în scopul limitării impactului anumitor boli asupra animalelor de acvacultură în temeiul articolului 43 din Directiva 2006/88/CE. Decizia 2010/221/UE a Comisiei (3) stabilește detaliile cu privire la statele membre respective și bolile pentru care acestea au instituit măsuri naționale.
                  
               
                     (6)
                  
                  
                     Anumite state membre au obținut statutul de indemne de boală pentru boala virusului herpetic al crapului koi sau pun în aplicare un program aprobat de eradicare sau de supraveghere a bolii respective în temeiul Directivei 2006/88/CE. Cu toate acestea, boala virusului herpetic al crapului koi este în prezent inclusă pe lista bolilor de categoria E în temeiul Regulamentului de punere în aplicare (UE) 2018/1882 al Comisiei (4), ceea ce înseamnă că este o boală listată pentru care este necesară supravegherea în cadrul Uniunii. Prin urmare, aceasta poate să facă obiectul unor măsuri naționale în temeiul articolului 226 din Regulamentul (UE) 2016/429.
                  
               
                     (7)
                  
                  
                     Pentru a asigura o tranziție lină către noul regim în temeiul Regulamentului (UE) 2016/429, începând cu 21 aprilie 2021, statele membre în cauză trebuie să solicite aprobarea măsurilor naționale în temeiul articolului 226 alineatul (2) din Regulamentul (UE) 2016/429.
                  
               
                     (8)
                  
                  
                     Comisia a evaluat măsurile propuse de statele membre în cauză, ținând seama de standardele Organizației Mondiale pentru Sănătatea Animalelor (OIE) (5) și de impactul global asupra Uniunii al bolilor în cauză și al măsurilor adoptate. Comisia consideră că statele membre în cauză au demonstrat că măsurile respective sunt adecvate și necesare pentru a justifica aprobarea lor cu scopul de a preveni introducerea bolilor respective pe teritoriile lor sau de a controla răspândirea lor între statele membre. Statele membre în cauză trebuie enumerate în anexele la prezenta decizie, după caz.
                  
               
                     (9)
                  
                  
                     În conformitate cu Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (denumit în continuare „acordul de retragere”), în special articolul 5 alineatul (4) din Protocolul privind Irlanda/Irlanda de Nord, coroborat cu anexa 2 la respectivul protocol, Regulamentul (UE) 2016/429, precum și actele Comisiei bazate pe acesta, se aplică Regatului Unit și în Regatul Unit în ceea ce privește Irlanda de Nord după încheierea perioadei de tranziție prevăzute în acordul de retragere. Din acest motiv, Regatul Unit (Irlanda de Nord) trebuie enumerat în anexele la prezenta decizie, după caz.
                  
               
                     (10)
                  
                  
                     Pentru a proteja statutul sanitar al statelor membre cu măsuri naționale aprobate pentru o anumită boală în conformitate cu articolul 226 alineatul (3) din Regulamentul (UE) 2016/429, transporturile de specii de animale acvatice care sunt susceptibile la bolile în cauză trebuie să provină dintr-un stat membru indemn de boala respectivă sau dintr-o parte a unui stat membru indemnă de boala respectivă. Astfel de transporturi trebuie să fie însoțite de un certificat oficial care să ateste statutul de indemn de boală.
                  
               
                     (11)
                  
                  
                     Certificatele de sănătate animală care atestă locul de origine al unui transport destinat unui stat membru sau unei părți a acestuia care dispune de măsuri naționale aprobate în temeiul articolului 226 alineatul (3) din Regulamentul (UE) 2016/429 sunt incluse în modelele relevante de certificate oficiale pentru circulația animalelor acvatice între statele membre prevăzute în Regulamentul de punere în aplicare (UE) 2020/2236 al Comisiei (6). Aceste certificate de sănătate animală trebuie utilizate atunci când animalele acvatice din speciile listate sunt destinate unui stat membru sau unei părți a unui stat membru pentru care Comisia a aprobat măsuri naționale în conformitate cu articolul 226 alineatul (3) din Regulamentul (UE) 2016/429.
                  
               
                     (12)
                  
                  
                     Măsurile naționale aprobate prin prezenta decizie trebuie să se aplice numai atât timp cât acestea continuă să fie adecvate și necesare pentru a preveni introducerea bolilor în statele membre în cauză sau pentru a controla răspândirea lor între statele membre. Pentru a permite Comisiei să efectueze o evaluare periodică a caracterului adecvat și a necesității unor astfel de măsuri și pentru a oferi posibilitatea de a modifica măsurile, dacă este necesar, statele membre trebuie să trimită Comisiei un raport anual în care să prezinte în detaliu funcționarea măsurilor în anul precedent. Aceste rapoarte anuale și alte rapoarte relevante trebuie să includă anumite informații prevăzute în Regulamentul de punere în aplicare (UE) 2020/2002 al Comisiei (7).
                  
               
                     (13)
                  
                  
                     Programele de eradicare aprobate în conformitate cu articolul 226 alineatul (3) din Regulamentul (UE) 2016/429 trebuie să conducă la o îmbunătățire a situației bolii într-o perioadă de timp rezonabilă. Din motive de coerență, această perioadă de timp nu trebuie să depășească perioada în care urmează să fie finalizat un program de eradicare a unei boli de categoria C. Prin urmare, perioada de aplicare a unui program de eradicare aprobat în conformitate cu articolul 226 alineatul (3) din Regulamentul (UE) 2016/429 nu trebuie să depășească 6 ani de la data aprobării inițiale de către Comisie. În cazuri justificate în mod corespunzător și la cererea statului membru în cauză, Comisia trebuie să aibă posibilitatea de a prelungi perioada de aplicare a programului de eradicare cu o perioadă suplimentară de 6 ani. Această perioadă maximă de aplicare este stabilită pentru a oferi o perioadă de timp adecvată în care un program de eradicare poate fi finalizat și, în același timp, pentru a preveni perturbarea disproporționată și pe termen lung a circulației animalelor acvatice în interiorul Uniunii.
                  
               
                     (14)
                  
                  
                     Pentru a garanta claritatea legislației Uniunii, este necesar ca Decizia 2010/221/UE să fie abrogată.
                  
               
                     (15)
                  
                  
                     Întrucât Regulamentul (UE) 2016/429 se aplică începând cu 21 aprilie 2021, prezenta decizie trebuie să se aplice, de asemenea, de la data respectivă.
                  
               
                     (16)
                  
                  
                     Măsurile prevăzute în prezenta decizie sunt în conformitate cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Obiect și domeniu de aplicare
            Prezenta decizie aprobă măsurile naționale care au fost adoptate de statele membre sau de părți ale acelor state membre enumerate în anexele I și II pentru a limita impactul anumitor boli care afectează animalele acvatice în conformitate cu articolul 226 alineatul (3) din Regulamentul (UE) 2016/429 și stabilește:
            
                        (a)
                     
                     
                        condițiile pentru aprobarea inițială și continuă a măsurilor respective;
                     
                  
                        (b)
                     
                     
                        restricțiile privind circulația animalelor acvatice între statele membre;
                     
                  
                        (c)
                     
                     
                        obligațiile de raportare ale statelor membre.
                     
                  
         
            Articolul 2
            Aprobarea măsurilor naționale în zonele indemne de boală
            Statele membre sau părți ale acestora care sunt enumerate în a doua și a patra coloană a tabelului din anexa I sunt considerate indemne de bolile enumerate în prima coloană a tabelului respectiv și sunt autorizate să adopte măsuri naționale în conformitate cu articolul 226 alineatul (3) din Regulamentul (UE) 2016/429.
         
         
            Articolul 3
            Aprobarea programelor de eradicare a bolilor care fac obiectul măsurilor naționale
            
               (1)   Se aprobă programele de eradicare adoptate de statele membre enumerate în a doua coloană a tabelului din anexa II pentru bolile care fac obiectul măsurilor naționale și care sunt enumerate în prima coloană a tabelului respectiv, cu privire la zonele enumerate în a patra coloană.
            
            
               (2)   Prin urmare, perioada de aplicare a unui program de eradicare nu depășește 6 ani de la data aprobării inițiale de către Comisie. În situații justificate, la cererea statului membru în cauză, Comisia poate prelungi perioada de aplicare a programului de eradicare cu încă 6 ani.
            
         
         
            Articolul 4
            Circulația între statele membre sau părți ale acestora a animalelor acvatice din specii susceptibile de boală care fac obiectul unor măsuri naționale, inclusiv al unor programe de eradicare
            Animalele acvatice din speciile susceptibile la bolile enumerate în coloana a doua din anexa III sunt transportate către statele membre sau părți ale acestora care sunt enumerate în a doua și a patra coloană din tabelele din anexele I sau II numai dacă:
            
                        (a)
                     
                     
                        provin dintr-un stat membru sau dintr-o parte a unui stat membru care este enumerat(ă) în a doua și a patra coloană a tabelului din anexa I ca fiind indemn(ă) de boala în cauză; și
                     
                  
                        (b)
                     
                     
                        sunt însoțite de un certificat oficial eliberat de autoritatea competentă din statul membru de origine, întocmit în conformitate cu un model corespunzător de certificat de sănătate animală prevăzut în capitolele 1, 2, 3 sau 5 din anexa I la Regulamentul de punere în aplicare (UE) 2020/2236, specificând garanțiile relevante pentru măsurile naționale specifice în cauză.
                     
                  
         
            Articolul 5
            Raportarea anuală de către statele membre
            
               (1)   Până la data de 30 aprilie a fiecărui an, statele membre enumerate în a doua coloană a tabelelor din anexele I și II prezintă Comisiei un raport privind măsurile naționale aprobate pentru statutul de indemn de boală al statelor membre respective și al părților acestora menționate la articolul 2 sau pentru programele lor de eradicare menționate la articolul 3, după caz.
            
            
               (2)   Raportul menționat la alineatul (1) include:
               
                           (a)
                        
                        
                           informații privind măsurile care au fost luate în anul calendaristic precedent pentru menținerea statutului de indemn de boală, inclusiv cel puțin informațiile prevăzute în anexa III la Regulamentul de punere în aplicare (UE) 2020/2002; sau
                        
                     
                           (b)
                        
                        
                           informații privind evoluția programului de eradicare, inclusiv detalii privind testarea care a fost efectuată în anul calendaristic precedent și cel puțin informațiile prevăzute în secțiunea 4 din anexa V la Regulamentul de punere în aplicare (UE) 2020/2002.
                        
                     
            
               (3)   Raportul menționat la alineatul (1) prezintă motivele pentru care statutul de indemn de boală sau programul de eradicare, după caz, trebuie să se aplice în continuare pentru încă un an calendaristic. Se face o trimitere specială la disponibilitatea tratamentelor, a vaccinurilor, a stocurilor rezistente la boli sau la alte evoluții relevante în cazul în care una sau mai multe dintre acestea au devenit o opțiune viabilă pentru prevenirea și controlul bolii în cauză de la prezentarea raportului anterior.
            
         
         
            Articolul 6
            Modificarea măsurilor naționale aprobate
            Măsurile naționale prevăzute în anexele I și II pot fi modificate de către Comisie în cazul în care informațiile menționate la articolul 5 alineatul (3) sau alte astfel de informații referitoare la evoluția sănătății animale indică faptul că stabilirea unor restricții de circulație între statele membre nu mai este necesară sau justificată pentru a preveni introducerea sau pentru a controla răspândirea unei anumite boli.
         
         
            Articolul 7
            Abrogarea
            Decizia 2010/221/UE a Comisiei se abrogă cu efect de la 21 aprilie 2021.
         
         
            Articolul 8
            Aplicare
            Prezenta decizie de aplică de la 21 aprilie 2021.
         
         
            Articolul 9
            Destinatari
            Prezenta decizie se adresează statelor membre.
         
         
            Adoptată la Bruxelles, 11 februarie 2021.
            
               
                  Pentru Comisie
               
               Stella KYRIAKIDES
               
                  Membru al Comisiei
               
            
         
         
            (1)  JO L 84, 31.3.2016, p. 1.
         
            (2)  Directiva 2006/88/CE a Consiliului din 24 octombrie 2006 privind cerințele de sănătate animală pentru animale și produse de acvacultură și privind prevenirea și controlul anumitor boli la animalele de acvacultură (JO L 328, 24.11.2006, p. 14).
         
            (3)  Decizia 2010/221/UE a Comisiei din 15 aprilie 2010 de aprobare de măsuri naționale pentru limitarea impactului anumitor boli la animalele de acvacultură și la animalele acvatice sălbatice, în conformitate cu articolul 43 din Directiva 2006/88/CE a Consiliului (JO L 98, 20.4.2010, p. 7).
         
            (4)  Regulamentul de punere în aplicare (UE) 2018/1882 al Comisiei din 3 decembrie 2018 privind aplicarea anumitor norme de prevenire și control al bolilor în cazul categoriilor de boli listate și de stabilire a unei liste a speciilor și a grupurilor de specii care prezintă un risc considerabil de răspândire a bolilor listate respective (JO L 308, 4.12.2018, p. 21).
         
            (5)  Codul sanitar pentru animale acvatice al OIE și Manualul OIE de teste de diagnostic pentru animalele acvatice.
         
            (6)  Regulamentul de punere în aplicare (UE) 2020/2236 al Comisiei din 16 decembrie 2020 de stabilire a normelor de aplicare a Regulamentelor (UE) 2016/429 și (UE) 2017/625 ale Parlamentului European și ale Consiliului în ceea ce privește modelele de certificate de sănătate animală pentru intrarea în Uniune și circulația în interiorul Uniunii a transporturilor de animale acvatice și de anumite produse de origine animală derivate din animale acvatice, certificarea oficială privind astfel de certificate și de abrogare a Regulamentului (CE) nr. 1251/2008 (JO L 442, 30.12.2020, p. 410).
         
            (7)  Regulamentul de punere în aplicare (UE) 2020/2002 al Comisiei din 7 decembrie 2020 de stabilire a normelor de aplicare a Regulamentului (UE) 2016/429 al Parlamentului European și al Consiliului cu privire la notificarea și raportarea la nivelul Uniunii a bolilor listate, la formatele și procedurile de transmitere și de raportare a programelor de supraveghere ale Uniunii și a programelor de eradicare și pentru cererea de recunoaștere a statutului de indemn de boală, precum și la sistemul computerizat de informare (JO L 412, 8.12.2020, p. 1).
      
      
         
            ANEXA I
            
               Statele membre (1)
               sau părți ale acestora considerate indemne de anumite boli care afectează animalele acvatice și pentru care măsurile naționale sunt aprobate în conformitate
               cu articolul 226 alineatul (3) din Regulamentul (UE) 2016/429
            
            
                        Boală
                     
                     
                        Stat membru
                     
                     
                        Codul
                     
                     
                        Delimitarea geografică a zonei pentru care sunt aprobate măsurile naționale
                     
                  
                        Virusul herpetic al crapului koi (KHV)
                     
                     
                        Irlanda
                     
                     
                        IE
                     
                     
                        Întregul teritoriu
                     
                  
                        Regatul Unit (Irlanda de Nord)
                     
                     
                        UK (NI)
                     
                     
                        Irlanda de Nord
                     
                  
                        Viremia de primăvară a crapului (VPC)
                     
                     
                        Danemarca
                     
                     
                        DK
                     
                     
                        Întregul teritoriu
                     
                  
                        Finlanda
                     
                     
                        FI
                     
                     
                        Întregul teritoriu
                     
                  
                        Ungaria
                     
                     
                        HU
                     
                     
                        Întregul teritoriu
                     
                  
                        Irlanda
                     
                     
                        IE
                     
                     
                        Întregul teritoriu
                     
                  
                        Suedia
                     
                     
                        SE
                     
                     
                        Întregul teritoriu
                     
                  
                        Regatul Unit (Irlanda de Nord)
                     
                     
                        UK (NI)
                     
                     
                        Irlanda de Nord
                     
                  
                        Boala bacteriană a rinichiului (BKD)
                     
                     
                        Irlanda
                     
                     
                        IE
                     
                     
                        Întregul teritoriu
                     
                  
                        Regatul Unit (Irlanda de Nord)
                     
                     
                        UK (NI)
                     
                     
                        Irlanda de Nord
                     
                  
                        Necroza pancreatică infecțioasă (IPN)
                     
                     
                        Finlanda
                     
                     
                        FI
                     
                     
                        Părțile continentale ale teritoriului
                     
                  
                        Suedia
                     
                     
                        SE
                     
                     
                        Părțile continentale ale teritoriului
                     
                  
                        Infecția cu Gyrodactylus salaris (GS)
                     
                     
                        Finlanda
                     
                     
                        FI
                     
                     
                        Bazinele hidrografice ale râurilor Tenojoki și Näätämöjoki; bazinele hidrografice ale râurilor Paatsjoki, Tuulomajoki și Uutuanjoki sunt considerate ca zone tampon
                     
                  
                        Irlanda
                     
                     
                        IE
                     
                     
                        Întregul teritoriu
                     
                  
                        Regatul Unit (Irlanda de Nord)
                     
                     
                        UK (NI)
                     
                     
                        Irlanda de Nord
                     
                  
                        Virusul herpetic al stridiilor 1 μνar (OsHV-1 μνar)
                     
                     
                        Irlanda
                     
                     
                        IE
                     
                     
                        Compartimentul 1: golful Sheephaven
                        Compartimentul 3: golfurile Killala, Broadhaven și Blacksod
                        Compartimentul 4: golful Streamstown Compartimentul 5: golfurile Bertraghboy și Galway
                        Compartimentul A: incubatorul din golful Tralee
                     
                  
                        Regatul Unit (Irlanda de Nord)
                     
                     
                        UK (NI)
                     
                     
                        Teritoriul Irlandei de Nord, cu excepția golfurilor Dundrum și Killough și a zonelor Lough Foyle, Carlingford Lough, Larne Lough și Strangford Lough
                     
                  
                        Infecția cu alphavirusul salmonidelor (SAV)
                     
                     
                        Finlanda
                     
                     
                        FI
                     
                     
                        Părțile continentale ale teritoriului
                     
                  
               (1)  În conformitate cu Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice, în special cu articolul 5 alineatul (4) din Protocolul privind Irlanda/Irlanda de Nord, în coroborare cu anexa 2 la respectivul protocol, în sensul prezentei anexe, referințele la statele membre includ Regatul Unit în ceea ce privește Irlanda de Nord.
         
      
      
         
            ANEXA II
            
               Statele membre (1)
               sau părți ale acestora care dispun de programe de eradicare a anumitor boli care afectează animalele acvatice și pentru care măsurile naționale sunt aprobate în conformitate cu articolul 226 alineatul (3) din Regulamentul (UE) 2016/429
            
            
                        Boală
                     
                     
                        Stat membru
                     
                     
                        Codul
                     
                     
                        Delimitarea geografică a zonei pentru care sunt aprobate măsurile naționale
                     
                  
                        Boala bacteriană a rinichiului (BKD)
                     
                     
                        Suedia
                     
                     
                        SE
                     
                     
                        Părțile continentale ale teritoriului
                     
                  
                        Necroza pancreatică infecțioasă (IPN)
                     
                     
                        Suedia
                     
                     
                        SE
                     
                     
                        Zonele litorale ale teritoriului
                     
                  
               (1)  În conformitate cu Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice, în special cu articolul 5 alineatul (4) din Protocolul privind Irlanda/Irlanda de Nord, în coroborare cu anexa 2 la respectivul protocol, în sensul prezentei anexe, referințele la statele membre includ Regatul Unit în ceea ce privește Irlanda de Nord.
         
      
      
         
            ANEXA III
            
               Specii de animale acvatice susceptibile la boli pentru care anumite state membre (1)
               au adoptat măsuri naționale în conformitate cu articolul 226 alineatul (3) din Regulamentul (UE) 2016/429
            
            
                        Boală
                     
                     
                        Specii susceptibile
                     
                  
                        Virusul herpetic al crapului Koi (KHV)
                     
                     
                        Astfel cum figurează în coloana 3 a tabelului din anexa la Regulamentul de punere în aplicare (UE) 2018/1882
                     
                  
                        Viremia de primăvară a crapului (VPC)
                     
                     
                        Novac (Aristichthys nobilis), caras auriu (Carassius auratus), caras comun (Carassius carassius), cosaș (Ctenopharyngodon idellus), crap comun și crap koi (Cyprinus carpio), crap argintiu (Hypophthalmichthys molitrix), somn (Silurus glanis), lin (Tinca tinca), văduviță (Leuciscus idus)
                     
                  
                        Boala bacteriană a rinichiului (BKD)
                     
                     
                        Toate speciile de Salmonidae
                        
                     
                  
                        Necroza pancreatică infecțioasă (IPN)
                     
                     
                        Păstrăv fântânel (Salvelinus fontinalis), păstrăv comun (Salmo trutta), somon de Atlantic (Salmo salar), (Oncorhynchus spp.) coregon (Coregonus lavaretus)
                     
                  
                        Infecția cu Gyrodactylus salaris (GS)
                     
                     
                        Somon de Atlantic (Salmo salar), păstrăv curcubeu (Oncorhynchus mykiss), păstrăv arctic (Salvelinus alpinus), fântânel (Salvelinus fontinalis), lipan (Thymallus thymallus), păstrăv de lac din America de Nord (Salvelinus namaycush), păstrăv comun (Salmo trutta) și orice specie care a intrat în contact cu aceste specii.
                     
                  
                        Virusul herpetic al stridiilor 1 μvar (OsHV-1 μvar)
                     
                     
                        Stridia de Pacific (Crassostrea gigas)
                     
                  
                        Infecția cu alphavirusul salmonidelor (SAV)
                     
                     
                        Somon de Atlantic (Salmo salar), păstrăv curcubeu (Oncorhynchus mykiss), păstrăv comun (Salmo trutta)
                     
                  
               (1)  În conformitate cu Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice, în special cu articolul 5 alineatul (4) din Protocolul privind Irlanda/Irlanda de Nord, în coroborare cu anexa 2 la respectivul protocol, în sensul prezentei anexe, referințele la statele membre includ Regatul Unit în ceea ce privește Irlanda de Nord.